Правилник за организацију изложбе Вајарске секције УЛУС-а:

1 - Изложба Вајара/ки Србије је ревијална (годишња или двогодишња) изложба која има за циљ да прикаже новију продукцију домаћих уметника који стварају у медију скулптуре у ширем смислу.

2 - Изложба није ограничена темом али може имати мото, поднаслов или издвојену тематску целину, уколико селекциона комисија или Вајарска секције тако одлучи.

2- На изложби учествују уметници по конкурсу и по позиву селекционе комисије.

3 - Расписивање конкурса је обавезно.

4 - На изложби се додељују награде.

7- Састав селекционе комисије као и жирија за награде се предлаже и бира на састанку ВС који је посвећен организацији изложбе.

8- Селекциона комисија као и жири за награде броји по 3 (или 5) чланова од којих су 2 (или 4) члана вајари а један члан може бити историчар уметности, теоретичар или ликовни уметник из другог медија.

9-Члан селекционе комисије или жирија за награде који је историчар уметности, теоретичар или уметник из другог медија је равноправан члан комисије и има једнако учешће у жирирању као и остали чланови.

10- Одбор ВС је у обавези да сазове састанак секције са циљем организације изложбе, бирања селекционе комисије и жирија за награде.

Уколико се испостави да је састанак неуспешан, тј. да није било кворума или одзива довољног броја људи за рад у комисији и жирију, одбор ВС сам бира и позива чланове који ће чинити или допунити селекциону комисију и жири за награде.